text:
5
 Заявления за помощ за частно складиране може да се подават от датата на влизане на настоящия регламент в сила. Крайният срок за подаване на заявления е 31 декември 2014 г.
 Член 6
 Държавите членки уведомяват Комисията:
 a)
 до вторник всяка седмица — относно количествата, за които са сключени договори през предходната седмица, както и относно количествата продукти, за които са подадени заявления за сключване на договори през предходната седмица, както се изисква в член 35, параграф 1, буква а) от Регламент (ЕО) No 826/2008;
 б)
 до края на всеки месец — относно запасите през предходния месец, както се изисква в член 35, параграф 1, буква б) от Регламент (ЕО) No 826/2008.
 Член 7
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4 септември 2014 година.
 За Комисията
 Председател
 José Manuel BARROSO
 (1) ОВ L 347, 20.12.2013 г., стр. 671.
 (2) ОВ L 346, 20.12.2013 г., стр. 12—19.
 (3) ОВ L 347, 20.12.2013 г., стр. 549.
 (4) Регламент (ЕО) No 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти (ОВ L 223, 21.8.2008 г., стр. 3).


text:
 29.4.2015
 BG
 Официален вестник на Европейския съюз
 L 110/9
 РЕГЛАМЕНТ ЗА ИЗПЪЛНЕНИЕ (ЕС) 2015/663 НА КОМИСИЯТА
 от 28 април 2015 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 април 2015 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MA
 91,5
 TR
 96,0
 ZZ
 93,8
 0707 00 05
 AL
 97,3
 EG
 191,6
 TR
 125,6
 ZZ
 138,2
 0709 93 10
 MA
 134,6
 TR
 141,8
 ZZ
 138,2
 0805 10 20
 EG
 53,9
 IL
 64,4
 MA
 53,7
 TR
 70,3
 ZZ
 60,6
 0805 50 10
 BO
 97,3
 TR
 57,0
 ZZ
 77,2
 0808 10 80
 AR
 100,0
 BR
 90,5
 CL
 119,2
 CN
 167,0
 MK
 30,8
 NZ
 136,3
 US
 151,5
 ZA
 119,9
 ZZ
 114,4
 0808 30 90
 AR
 112,3
 CL
 121,5
 NZ
 212,0
 ZA
 111,7
 ZM
 112,8
 ZZ
 134,1
 (1) Номенклатура на държавите, определена с Регламент (ЕC) No 1106/2012 на Комисията от 27 ноември 2012 година за прилагане на Регламент (ЕО) No 471/2009 на Европейския парламент

type: legislation

jurisdiction: EU


text:
 14.6.2021
 BG
 Официален вестник на Европейския съюз
 L 209/93
 РЕГЛАМЕНТ ЗА ИЗПЪЛНЕНИЕ (ЕС) 2021/951 НА КОМИСИЯТА
 от 11 юни 2021 година
 за определяне на ставката на корекция на директните плащания в съответствие с Регламент (ЕС) No 1306/2013 на Европейския парламент и на Съвета по отношение на календарната 2021 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (1), и по-специално член 26, параграф 3 от него,
 след консултация с Комитета по земеделските фондове,
 като има предвид, че:
 (1)
 Съгласно член 25 от Регламент (ЕС) No 1306/2013 се предвижда създаването на резерв, предназначен за предоставяне на допълнителна подкрепа за селскостопанския сектор в случай на значими кризисни ситуации, които засягат селскостопанското производство или дистрибуция, чрез прилагане в началото на всяка година на намаление на директните плащания в рамките на механизма за финансова дисциплина, посочен в член 26 от същия регламент.
 (2)
 В член 26, параграф 1 от Регламент (ЕС) No 1306/2013 се предвижда, че за да се гарантира спазването на годишните тавани, посочени в член 16 от същия регламент, за финансирането на свързани с пазара разходи и директни плащания се определя ставка на корекция на директните плащания, когато прогнозите за финансирането на мерките в рамките на посочения подтаван за дадена финансова година показват, че приложимите годишни тавани ще бъдат надвишени.
 (3)
 Сумата на резерва за кризи в селскостопанския сектор, включена в проектобюджета на Комисията за 2022 г., възлиза на 497,3 млн. евро по текущи цени. За покриването на тази сума механизмът за финансова дисциплина трябва да се прилага за календарната 2021 г. по отношение на директните плащания по схемите за подпомагане, изброени в приложение I към Регламент (ЕС) No 1307/2013 на Европейския парламент и на Съвета (2).
 (4)
 Прогнозите за директните плащания и свързаните с пазара разходи, определени в проектобюджета на Комисията за 2022 г., сочат, че няма необходимост от по-нататъшна финансова дисциплина.
 (5)
 В съответствие с член 26, параграф 3 от Регламент (ЕС) No 1306/2013 ставката на корекция следва да се определи до 30 юни на календарната година, за която се прилага тази ставка на корекция.
 (6)
 Като общо правило земеделските стопани, които са подали заявление за помощ за директни плащания за дадена календарна година N, получават плащанията в рамките на определен срок за плащане през финансовата година N +1. Държавите членки обаче могат да извършват закъснели плащания в полза на земеделски стопани след изтичането на този срок за плащане, в рамките на определени срокове. Такива закъснели плащания могат да бъдат извършени през последваща финансова година. Когато за дадена календарна година се прилага финансова дисциплина, ставката на корекция не следва да се прилага за плащанията по заявления за помощ, подадени през календарни години, различни от календарната година, за която се прилага финансовата дисциплина. Поради


text:
това, с цел да се осигури равнопоставеност между земеделските стопани, е уместно да се предвиди ставката на корекцията да се прилага единствено спрямо плащанията по заявления за помощ, подадени през календарната година, за която се прилага финансовата дисциплина, независимо кога се извършва плащането в полза на земеделските стопани.
 (7)
 Съгласно член 8, параграф 1 от Регламент (ЕС) No 1307/2013 ставката на корекция на директните плащания, определена в съответствие с член 26 от Регламент (ЕС) No 1306/2013, се прилага само към директните плащания, надвишаващи 2 000 EUR, които се отпускат на земеделските стопани за съответната календарна година. Освен това в член 8, параграф 2 от Регламент (ЕС) No 1307/2013 се предвижда, че вследствие на постепенното въвеждане на директните плащания ставката на корекция за Хърватия следва да се прилага от 1 януари 2022 г. Поради това ставката на корекция, която се определя с настоящия регламент, не следва да се прилага към плащанията за земеделските стопани в посочената държава членка,
 ПРИЕ НАСТОЯЩИЯ РЕГЛАМЕНТ:
 Член 1
 1. За целите на определяне на ставката на корекция в съответствие с членове 25 и 26 от Регламент (ЕС) No 1306/2013 и в съответствие с член 8, параграф 1 от Регламент (ЕС) No 1307/2013 сумите на директните плащания по схемите за подпомагане, изброени в приложение I към Регламент (ЕС) No 1307/2013, които ще се отпускат на земеделски стопани над сумата от 2 000 EUR по заявление за помощ, подадено за календарната 2021 година, се намаляват със ставка на корекция 1,658907 %.
 2. Предвиденото в параграф 1 намаляване не се прилага в Хърватия.
 Член 2
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 юни 2021 година.
 За Комисията
 Председател
 Ursula VON DER LEYEN
 (1) ОВ L 347, 20.12.2013 г., стр. 549.
 (2) Регламент (ЕС) No 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) No 637/2008 на Съвета и Регламент (ЕО) No 73/2009 на Съвета (ОВ L 347, 20.12.2013 г., стр. 608).


text:
 7.2.2015
 BG
 Официален вестник на Европейския съюз
 L 31/23
 РЕГЛАМЕНТ ЗА ИЗПЪЛНЕНИЕ (ЕС) 2015/189 НА КОМИСИЯТА
 от 6 февруари 2015 година
 за определяне на коефициента на разпределение, приложим за подадените на 2 и 3 февруари 2015 г. заявления за лицензии за внос на маслиново масло в рамките на тарифната квота на Тунис, и за прекратяване на издаването на лицензии за внос за месец февруари 2015 г.
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 188 от него,
 като взе предвид Регламент (ЕО) No 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
 като има предвид, че:
 (1)
 Съгласно член 3, параграфи 1 и 2 от Протокол No 1 (3) към Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна (4) беше открита тарифна квота с нулево мито за внос на необработено маслиново масло с кодове по КН 1509 10 10 и 1509 10 90, изцяло получено в Тунис и транспортирано директно от тази държава в Европейския съюз, в рамките на ограничение, предвидено за всяка година.
 (2)
 Член 2, параграф 2 от Регламент (ЕО) No 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (5) предвижда месечни количествени ограничения за издаването на лицензии за внос.
 (3)
 Съгласно член 3, параграф 1 от Регламент (ЕО) No 1918/2006 пред компетентните органи бяха подадени заявления за издаване на лицензии за внос за общо количество, което надвишава ограничението за месец февруари, предвидено в член 2, параграф 2 от посочения регламент.
 (4)
 При тези обстоятелства Комисията следва да определи коефициент на разпределение, който да позволява издаването на лицензии за внос пропорционално на наличните количества.
 (5)
 Тъй като ограничението за месец февруари бе достигнато, за посочения месец вече не могат да бъдат издавани никакви лицензии за внос,
 ПРИЕ НАСТОЯЩИЯ РЕГЛАМЕНТ:
 Член 1
 Към заявленията, подадени на 2 и 3 февруари 2015 г. по силата на член 3, параграф 1 от Регламент (ЕО) No 1918/2006, се прилага коефициент на разпределение от 8,627503 %.
 Прекратява се издаването на лицензии за внос за месец февруари 2015 г. за количествата, заявени след 4 февруари 2015 г.
 Член 2
 Настоящият регламент влиза в сила на 7 февруари 2015 година.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 февруари 2015 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ


text:
 30.10.2015
 BG
 Официален вестник на Европейския съюз
 L 284/98
 РЕГЛАМЕНТ ЗА ИЗПЪЛНЕНИЕ (ЕС) 2015/1951 НА КОМИСИЯТА
 от 28 октомври 2015 година
 за изменение на Регламент (ЕО) No 1484/95 по отношение на определянето на представителните цени в секторите птиче месо и яйца и за яйчен албумин
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 183, буква б) от него,
 като взе предвид Регламент (ЕС) No 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти, и за отмяна на регламенти (ЕО) No 1216/2009 и (ЕО) No 614/2009 на Съвета (2), и по-специално член 5, параграф 6, буква а) от него,
 като има предвид, че:
 (1)
 С Регламент (ЕО) No 1484/95 на Комисията (3) се определят правилата за прилагане на системата на допълнителни вносни мита и представителните цени в секторите птиче месо и яйца и за яйчен албумин.
 (2)
 Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.
 (3)
 Регламент (ЕО) No 1484/95 следва да бъде съответно изменен.
 (4)
 С оглед на необходимостта да се осигури възможно най-бързото прилагане на тази мярка след предоставянето на актуализираните данни, настоящият регламент следва да влезе в сила в деня на публикуването му,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 1484/95 се заменя с текста в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 октомври 2015 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 150, 20.5.2014 г., стр. 1.
 (3) Регламент (ЕО) No 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент No 163/67/ЕИО (ОВ L 145, 29.6.1995 г., стр. 47).
 ПРИЛОЖЕНИЕ
 „ПРИЛОЖЕНИЕ I
 Код по КН
 Описание на стоките
 Представителна цена
 (евро/100 kg)
 Гаранция, посочена в член 3
 (евро/100 kg)
 Произход (1)
 0207 12 10
 Неразфасовани замразени „пилета 70 %“
 126,2
 0
 AR
 0207 12 90
 Неразфасовани замразени „пилета 65 %“
 143,7
 155,8
 0
 0
 AR


text:
BR
 0207 14 10
 Обезкостени замразени разфасовки от петли или кокошки
 283,7
 208,1
 358,9
 274,3
 5
 28
 0
 8
 AR
 BR
 CL
 TH
 0207 14 60
 Замразени пилешки бутчета
 133,9
 3
 BR
 0207 27 10
 Обезкостени замразени разфасовки от пуйки
 344,3
 295,5
 0
 0
 BR
 CL
 0408 91 80
 Яйца без черупки, сушени
 422,6
 0
 AR
 1602 32 11
 Приготвени храни от петли или кокошки без топлинна обработка
 229,9
 17
 BR
 (1) Номенклатура на държавите съгласно Регламент (ЕС) No 1106/2012 на Комисията от 27 ноември 2012 г. за прилагане на Регламент (ЕО) No 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


text:
 30.8.2013
 BG
 Официален вестник на Европейския съюз
 L 232/23
 РЕГЛАМЕНТ ЗА ИЗПЪЛНЕНИЕ (ЕС) No 828/2013 НА КОМИСИЯТА
 от 29 август 2013 година
 за одобряване на активното вещество емамектин в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 и член 78, параграф 2 от него,
 като има предвид, че:
 (1)
 В съответствие с член 80, параграф 1, буква а) от Регламент (ЕО) No 1107/2009 Директива 91/414/ЕИО на Съвета (2) се прилага по отношение на процедурата и условията за одобрение за активни вещества, за които е прието решение в съответствие с член 6, параграф 3 от същата директива преди 14 юни 2011 г. По отношение на емамектин условията, предвидени в член 80, параграф 1, буква а) от Регламент (ЕО) No 1107/2009, са изпълнени с Решение 2007/669/ЕО на Комисията (3).
 (2)
 В съответствие с член 6, параграф 2 от Директива 91/414/ЕИО на 23 юни 2006 г. Нидерландия получи заявление от Syngenta Crop Protection AG за включването на активното вещество емамектин в приложение I към Директива 91/414/ЕИО. С Решение 2007/669/ЕО бе потвърдено, че документацията е пълна, т. е. може да се приеме, че принципно отговаря на изискванията за данни и информация от приложения II и III към Директива 91/414/ЕИО.
 (3)
 В съответствие с разпоредбите на член 6, параграфи 2 и 4 от Директива 91/414/ЕИО беше направена оценка на въздействието на посоченото активно вещество върху здравето на човека и на животните и върху околната среда за видовете употреба, предложени от заявителя. На 6 март 2008 г. определената за докладчик държава членка представи проект на доклад за оценка.
 (4)
 Проектът на доклада за оценка беше разгледан от държавите членки и Европейския орган за безопасност на храните (наричан по-нататък „Органът“). На 13 ноември 2012 г. Органът представи на Комисията заключението (4) си във връзка с оценката на риска от употребата на активното вещество емамектин като пестицид. Проектът на доклада за оценка и заключението на Органа бяха прегледани от държавите членки и Комисията в рамките на Постоянния комитет по хранителната верига и здравето на животните и бяха изготвени в окончателен вид на 16 юли 2013 г. под формата на доклад на Комисията за преразглеждане на емамектин.
 (5)
 Проведените различни анализи показаха, че може да се очаква, че съдържащите емамектин продукти за растителна защита принципно отговарят на изискванията, предвидени в член 5, параграф 1, букви а) и б) и параграф 3 от Директива 91/414/ЕИО, по-специално по отношение на видовете употреба, които бяха проучени и са подробно описани в изготвения от Комисията доклад за преразглеждане. Поради това е целесъобразно веществото емамектин да


text:
бъде одобрено.
 (6)
 В съответствие с член 13, параграф 2 от Регламент (ЕО) No 1107/2009 във връзка с член 6 от същия регламент и предвид съвременните научно-технически познания обаче е необходимо да бъдат включени определени условия и ограничения. Целесъобразно е по-конкретно да се изиска допълнителна потвърждаваща информация.
 (7)
 На държавите членки и на заинтересованите страни следва да бъде предоставен разумен срок преди одобрението, за да могат да се подготвят за спазването на новите изисквания, произтичащи от одобрението.
 (8)
 Без да се засягат предвидените в Регламент (ЕО) No 1107/2009 задължения, произтичащи от одобрението, предвид създалото се специфично положение във връзка с прехода от Директива 91/414/ЕИО към Регламент (ЕО) No 1107/2009 следва обаче да се предприемат описаните по-долу действия. На държавите членки следва да се предостави период от шест месеца след одобрението, за да преразгледат разрешенията за продукти за растителна защита, които съдържат емамектин. Когато е целесъобразно, държавите членки следва да изменят, заменят или отнемат разрешенията. Чрез дерогация от посочения срок следва да се предостави по-дълъг срок за предвидените в Директива 91/414/ЕИО подаване и оценка на пълната документация по приложение III за всеки продукт за растителна защита и за всеки отделен вид употреба съгласно единните принципи.
 (9)
 Натрупаният опит от включването в приложение I към Директива 91/414/ЕИО на активни вещества, които са били обект на оценка съгласно Регламент (ЕИО) No 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (5), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, с цел да се избегнат допълнителни затруднения, е необходимо да се уточнят задълженията на държавите членки, особено задължението да се провери дали притежателят на разрешение може да докаже, че има достъп до документация, която отговаря на изискванията на приложение II към посочената директива. Това уточнение обаче не налага нови задължения на държавите членки или на притежателите на разрешения в сравнение с приетите досега директиви за изменение на приложение I към посочената директива или с регламентите за одобряване на активни вещества.
 (10)
 В съответствие с член 13, параграф 4 от Регламент (ЕО) No 1107/2009 приложението към Регламент за изпълнение (ЕС) No 540/2011 на Комисията от 25 май 2011 г. за прилагане на Регламент (ЕО) No 1107/2009 на Европейския парламент и на Съвета по отношение на списъка на одобрените активни вещества (6) следва да бъде съответно изменено.
 (11)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Одобряване на активното вещество
 Активното вещество емамектин, посочено в приложение I, се одобрява при предвидените в същото приложение условия.
 Член 2
 Повторна оценка на продуктите за растителна защита
 1. При необходимост до 31 октомври 2014 г. държавите членки изменят или отменят в съответствие с разпоредбите на Регламент (ЕО) No 1107/2009 съществуващите разрешения за продукти за


text:
растителна защита, съдържащи активното вещество емамектин.
 До тази дата те по-специално проверяват дали са изпълнени условията, предвидени в приложение I към настоящия регламент, с изключение на условията, определени в графата със специфичните разпоредби в посоченото приложение, както и дали притежателят на разрешението разполага с документация или достъп до документация, отговаряща на изискванията, предвидени в приложение II към Директива 91/414/ЕИО, съгласно условията на член 13, параграфи 1 — 4 от посочената директива и член 62 от Регламент (ЕО) No 1107/2009.
 2. Чрез дерогация от разпоредбите на параграф 1 за всеки разрешен продукт за растителна защита, съдържащ емамектин като единствено активно вещество или като едно от няколко активни вещества, при положение че всички те са включени в приложението към Регламент за изпълнение (ЕС) No 540/2011 най-късно до 30 април 2014 г., държавите членки извършват повторна оценка на продукта съгласно единните принципи, посочени в член 29, параграф 6 от Регламент (ЕО) No 1107/2009, въз основа на документация, отговаряща на изискванията на приложение III към Директива 91/414/ЕИО, като отчитат предвиденото в графата със специфичните разпоредби в приложение I към настоящия регламент. Въз основа на тази оценка те определят дали продуктът отговаря на условията, посочени в член 29, параграф 1 от Регламент (ЕО) No 1107/2009.
 След като определят това, държавите членки:
 a)
 при необходимост изменят или отнемат разрешението не по-късно от 31 октомври 2015 г. — за продукт, съдържащ емамектин като единствено активно вещество; или
 б)
 при необходимост изменят или отнемат разрешението до 31 октомври 2015 г. или до датата, определена за изменяне или отнемане в съответния акт или актове, с който/които веществото(ата) е/са включено(и) в приложение I към Директива 91/414/ЕИО или е/са одобрено(и), в зависимост от това коя от двете дати е по-късна — за продукт, съдържащ емамектин като едно от няколко активни вещества.
 Член 3
 Изменения на Регламент за изпълнение (ЕС) No 540/2011
 Приложението към Регламент за изпълнение (ЕС) No 540/2011 се изменя в съответствие с приложение II към настоящия регламент.
 Член 4
 Влизане в сила и дата на прилагане
 Настоящият регламент влиза в сила на двадесетия ден след публикуването му в Официален вестник на Европейския съюз.
 Прилага се от 1 май 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 август 2013 година.
 За Комисията
 Председател
 José Manuel BARROSO
 (1) ОВ L 309, 24.11.2009 г., стр. 1.
 (2) ОВ L 230, 19.8.1991 г., стр. 1.
 (3) ОВ L 274, 18.10.2007 г., стр. 15.
 (4) Бюлетин на ЕОБХ (EFSA Journal) 2012 г.; 10(11):2955. Достъпен онлайн на следния интернет адрес: www.efsa.europa.eu
 (5) ОВ L 366, 15.12.1992 г., стр. 10.
 (6) ОВ L 153, 11.6.2011 г., стр. 1.
 ПРИЛОЖЕНИЕ I
 Популярно наименование, идентификационни номера
 Наименование по IUPAC
 Чистота (1)
 Дата на одобрението
 Изтичане срока на одобрението
 Специфични разпоредби
 Емамектин
 CAS No
 емамектин: 119791-41-2
 (предишен 137335-79-6) и 123997-28-4
 емамектин бензоат: 155569-91-8
 (предишен 137512-74-4 и 179607-18-2)
 емамектин B1a бензоат: 138511-97-4
 емамектин B1b бензоат: 138511-98-5
 CIPAC No
 емамектин: 791
 емамектин бензоат: 791.412
 Емамектин B1a:
 (10E,14E,16E)-(1R,4S,5′S,6S,6′R,8R,12S,13S,20R,21R,24S)-6′-[(S)-сек-бутил]-21,24-дихидрокси-5′,11,13,22-тетраметил-2-оксо-(3,7,19-триоксатетрацикло[15.6.1.14,8.020,24]пентакоза-10,14,16,22-тетраен)-6-спиро-2′-(5′,6′-дихидро-2′H-пиран)-12-ил 2,6-дидеокси-3-O-метил-4-O-(2,4,6-тридеокси-3-O-метил-4-метиламино-α-L-ликсо-хексапиранозил)-α-L-арабино-хексапиранозид
 Емамектин B1b:
 (10E,14E,16E)-(1R,4S,5′S,6S,6′R,8R,12S,13S,20R,21R,24S)-21,24-дихидрокси-6′-изопропил-5′,11,13,22-тетраметил-2-оксо-(3,7,19-триоксатетрацикло[15.6.1.14,8.020,24]пентакоза-10,14,16,22-тетраен)-6-спиро-2′-(5′,6′-дихидро-2′H-пиран)-12-ил 2,6-дидеокси-3-O-метил-4-O-(2,4,6-тридеокси-3-O-метил-4-метиламино-α-L-ликсо-хексапиранозил)-α-L-арабино-хексапиранозид
 Емамектин B1a бензоат:
 (10E,14E,16E)-(1R,4S,5′S,6S,6′R,8R,12S,13S,20R,21R,24S)-6′-[(S)-сек-бутил]-21,24-дихидрокси-5′,11,13,22-тетраметил-2-оксо-(3,7,19-триоксатетрацикло[15.6.1.14,8.020,24]пентакоза-10,14,16,22-тетраен)-6-спиро-2′-(5′,6′-дихидро-2′H-пиран)-12-ил 2,6-дидеокси-3-O-метил-4-O-(2,4,6-тридеокси-3-O-метил-4-метиламино-α-L-ликсо-хексапиранозил)-α-L-арабино-хексапиранозид


text:
бензоат
 Емамектин B1b бензоат:
 (10E,14E,16E)-(1R,4S,5′S,6S,6′R,8R,12S,13S,20R,21R,24S)-21,24-дихидрокси-6′-изопропил-5′,11,13,22-тетраметил-2-оксо-(3,7,19-триоксатетрацикло[15.6.1.14,8.020,24]пентакоза-10,14,16,22-тетраен)-6-спиро-2′-(5′,6′-дихидро-2′H-пиран)-12-ил 2,6-дидеокси-3-O-метил-4-O-(2,4,6-тридеокси-3-O-метил-4-метиламино-α-L-ликсо-хексапиранозил)-α-L-арабино-хексапиранозид бензоат
 ≥ 950 g/kg
 като емамектин бензоат безводен
 (смес от мин. 920 g/kg емамектин B1a бензоат и макс. 50 g/kg емамектин B1b бензоат)
 1 май 2014 г.
 30 април 2024 г.
 За прилагането на единните принципи, упоменати в член 29, параграф 6 от Регламент (ЕО) No 1107/2009, се вземат под внимание заключенията от доклада за преразглеждане на емамектин, и по-специално допълнения I и II към него, в окончателния му вид, изготвен от Постоянния комитет по хранителната верига и здравето на животните на 16 юли 2013 г.
 При тази цялостна оценка държавите членки обръщат особено внимание на:
 —
 риска за нецелевите безгръбначни животни,
 —
 защитата на работниците и операторите.
 Когато е целесъобразно, условията за употреба включват мерки за ограничаване на риска.
 Заявителят предоставя потвърждаваща информация за риска от енантиоселективна метаболизация или разграждане.
 Заявителят предоставя на Комисията, държавите членки и Органа необходимата информация две години след приемането на съответния документ с насоки за оценката на изомерни смеси.
 (1) Допълнителни подробности за идентичността и спецификацията на активното вещество са представени в доклада за преразглеждане.
 ПРИЛОЖЕНИЕ II
 В част Б от приложението към Регламент за изпълнение (ЕС) No 540/2011 се добавя следното вписване:
 Номер
 Популярно наименование, идентификационни номера
 Наименование по IUPAC
 Чистота (1)
 Дата на одобрението
 Изтичане срока на одобрението
 Специфични разпоредби
 „49
 Емамектин
 CAS No
 емамектин: 119791-41-2
 (предишен 137335-79-6) и 123997-28-4
 емамектин бензоат: 155569-91-8
 (предишен 137512-74-4 и 179607-18-2)
 емамектин B1a бензоат: 138511-97-4
 емамектин B1b бензоат: 138511-98-5
 CIPAC No
 емамектин: 791
 емамектин бензоат: 791.412
 Емамектин B1a:
 (10E,14E,16E)-(1R,4S,5′S,6S,6′R,8R,12S,13S,20R,21R,24S)-6′-[(S)-сек-бутил]-21,24-дихидрокси-5′,11,13,22-тетраметил-2-оксо-(3,7,19-триоксатетрацикло[15.6.1.14,8.020,24]пентакоза-10,14,16,22-тетраен)-6-спиро-2′-(5′,6′-дихидро-2′H-пиран)-12-ил 2,6-дидеокси-3-O-метил-4-O-(2,4,6-тридеокси-3-O-метил-4-метиламино-α-L-ликсо-хексапираносил)-α-L-арабино-хексапиранозид
 Емамектин B1b:
 (10E,14E,16E)-(1R,4S,5′S,6S,6′R,8R,12S,13S,20R,21R,24S)-21,24-дихидрокси-6′-изопропил-5′,11,13,22-тетраметил-2-оксо-(3,7,19-триоксатетрацикло[15.6.1.14,8.020,24]пентакоза-10,14,16,22-тетраен)-6-спиро-2′-(5′,6′-дихидро-2′H-пиран)-12-ил 2,6-дидеокси-3-O-метил-4-O-(2,4,6-тридеокси-3-O-метил-4-метиламино-α-L-ликсо-хексапиранозил)-α-L-арабино-хексапиранозид
 Емамектин B1a бензоат:
 (10E,14E,16E)-(1R,4S,5′S,6S,6′R,8R,12S,13S,20R,21R,24S)-6′-[(S)-сек-бутил]-21,24-дихидрокси-5′,11,13,22-тетраметил-2-оксо-(3,7,19-триоксатетрацикло[15.6.1.14,8.020,24]пентакоза-10,14,16,22-тетраен)-6-спиро-2′-(5′,6′-дихидро-2′H-пиран)-12-ил 2,6-дидеокси-3-O-метил-4-O-(2,4,6-тридеокси-3-O-метил-4-метиламино-α-L-ликсо-хексапиранозил)-α-L-арабино-хексапиранозид бензоат
 Емамектин B1b бензоат:
 (10E,14E,16E)-(1R,4S,5′S,6S,6′R,8R,12S,13S,20R,21R,24S)-21,24-дихидрокси-6′-изопропил-5′,11,13,22-тетраметил-2-оксо-(3,7,19-триоксатетрацикло[15.6.1.14,8.020,24]пентакоза-10,14,16,22-тетраен)-6-спиро-2′-(5′,6′-дихидро-2′H-пиран)-12-ил 2,6-дидеокси-3-O-метил-4-O-(2,4,6-тридеокси-3-O-метил-4-метиламино-α-L-ликсо-хексапиранозил)-α-L-арабино-хексапиранозид бензоат
 ≥ 950 g/kg
 като емамектин бензоат безводен
 (смес от мин. 920 g/kg емамектин B1a бензоат и макс. 50 g/kg емамектин B1b бензоат)
 1 май 2014 г.
 30 април 2024 г.
 За прилагането на единните принципи, упоменати в член 29, параграф 6 от Регламент (ЕО) No 1107/2009, се вземат под внимание заключенията от доклада за преразглеждане на емамектин, и по-специално допълнения I и II към него, в окончателния му вид, изготвен от Постоянния комитет по хранителната верига и здравето на животните на 16 юли 2013 г.
 При тази цялостна оценка държавите членки обръщат особено внимание на:
 —
 риска за нецелевите безгръбначни животни,
 —
 защитата на работниците и операторите.
 Когато е целесъобразно, условията за употреба включват мерки за ограничаване на риска.
 Заявителят предоставя потвърждаваща информация за риска от енантиоселективна метаболизация или разграждане.
 Заявителят предоставя на Комисията, държавите членки и Органа необходимата информация две години след приемането на съответния документ с насоки за оценката на изомерни смеси.“
 (1) Допълнителни подробности за идентичността и спецификацията на активното вещество са представени в доклада за преразглеждане.


text:
 23.1.2013
 BG
 Официален вестник на Европейския съюз
 L 20/46
 РЕГЛАМЕНТ ЗА ИЗПЪЛНЕНИЕ (ЕС) No 53/2013 НА КОМИСИЯТА
 от 22 януари 2013 година
 за изменение на Регламент (ЕО) No 1183/2005 на Съвета за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1183/2005 на Съвета от 18 юли 2005 г. за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (1), и по-специално член 9, параграф 1, буква а) от него,
 като има предвид, че:
 (1)
 В приложение I към Регламент (ЕО) No 1183/2005 се посочват физическите и юридическите лица, образуванията и органите, обхванати от замразяването на финансови средства и икономически ресурси съгласно регламента.
 (2)
 На 31 декември 2012 г. Комитетът по санкциите на Съвета за сигурност на ООН добави две физически лица и две образувания в списъка на лица и образувания, които са обект на замразяване на активи.
 (3)
 Поради това приложение I към Регламент (ЕО) No 1183/2005 следва да бъде съответно изменено.
 (4)
 За да се гарантира ефективността на мерките, предвидени в настоящия регламент, той следва да влезе в сила незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 1183/2005 се изменя в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 януари 2013 година.
 За Комисията, от името на председателя,
 началникът на Службата за инструментите на външната политика
 (1) ОВ L 193, 23.7.2005 г., стр. 1.
 ПРИЛОЖЕНИЕ
 Приложение I към Регламент (ЕО) No 1183/2005 се изменя, както следва:
 (1)
 В глава „A. ФИЗИЧЕСКИ ЛИЦА“ се добавят следните вписвания:
 а)
 „Eric Badege. Дата на раждане: 1971 г. Дата на определянето, посочено в член 5, параграф 1, буква б): 31.12.2012 г.“
 б)
 „Jean-Marie Lugerero Runiga. Дата на раждане: Около 1960 г. Дата на определянето, посочено в член 5, параграф 1, буква б): 31.12.2012 г.“
 (2)
 В глава „Б. ЮРИДИЧЕСКИ ЛИЦА, ОБРАЗУВАНИЯ И ОРГАНИ“ се добавят следните вписвания:
 а)
 „Forces Democratiques De Liberation Du Rwanda (известни също като: a) FDLR, б) Force Combattante Abacunguzi, в) FOCA, г) Combatant Force for the Liberation of Rwanda). Електронни адреси: fdlr@fmx.de; fldrrse@yahoo.fr; fdlr@gmx.net. Местонахождение: Провинции Северно и Южно Киву, Демократична република Конго. Дата на определянето, посочено в член 5, параграф 1, буква б): 31.12.2012 г.“
 б)
 „M23 (известно също като Mouvement Du 23 Mars). Дата на определянето, посочено в член 5, параграф 1, буква б): 31.12.2012 г.“


text:
 6.2.2020
 BG
 Официален вестник на Европейския съюз
 L 34/1
 РЕГЛАМЕНТ ЗА ИЗПЪЛНЕНИЕ (ЕС) 2020/154 НА КОМИСИЯТА
 от 23 януари 2020 година
 за регистриране на географско указание на спиртна напитка по силата на член 30, параграф 2 от Регламент (ЕС) 2019/787 на Европейския парламент и на Съвета „Norsk Vodka“/„Norwegian Vodka“
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2019/787 на Европейския парламент и на Съвета от 17 април 2019 г. за определението, описанието, представянето и етикетирането на спиртни напитки, за използването на наименованията на спиртните напитки при представянето и етикетирането на други храни, за защитата на географските указания на спиртни напитки, за използването на етилов алкохол и дестилати от земеделски произход в алкохолните напитки и за отмяна на Регламент (ЕО) No 110/2008 (1), и по-специално член 30, параграф 2 от него,
 като има предвид, че:
 (1)
 В съответствие с член 17, параграф 5 от Регламент (ЕО) No 110/2008 на Европейския парламент и на Съвета (2) Комисията проучи заявлението на Норвегия от 25 ноември 2016 г. за регистриране на географското указание „Norsk Vodka“/„Norwegian Vodka“.
 (2)
 Регламент (ЕС) 2019/787, който заменя Регламент (ЕО) No 110/2008, влезе в сила на 25 май 2019 г. В съответствие с член 49, параграф 1 от новия регламент глава III от Регламент (ЕО) No 110/2008, която се отнася до географските указания, се отменя, считано от 8 юни 2019 г.
 (3)
 След като стигна до заключението, че заявлението отговаря на изискванията на Регламент (ЕО) No 110/2008, Комисията, в изпълнение на член 17, параграф 6 от същия регламент, публикува основните спецификации на техническото досие в Официален вестник на Европейския съюз (3) в съответствие с член 50, параграф 4, първа алинея от Регламент (ЕС) 2019/787.
 (4)
 В Комисията не постъпиха уведомления за възражение по реда на член 27, параграф 1 от Регламент (ЕС) 2019/787.
 (5)
 Поради това указанието „Norsk Vodka“/„Norwegian Vodka“ следва да се регистрира като географско указание,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се географското указание „Norsk Vodka“/„Norwegian Vodka“. В съответствие с член 30, параграф 4 от Регламент (ЕС) 2019/787 настоящият регламент предоставя на наименованието „Norsk Vodka“/„Norwegian Vodka“ защитата, посочена в член 21 от Регламент (ЕС) 2019/787.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 23 януари 2020 година.
 За Комисията,
 от името на председателя,
 Janusz WOJCIECHOWSKI
 Член на Комисията
 (1) ОВ L 130, 17.5.2019 г., стр. 1.
 (2) Регламент (ЕО) No 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) No 1576/89 на Съвета (ОВ L 39, 13.2.2008 г., стр. 16).
 (3) ОВ C 241, 17.7.2019 г., стр. 11.


text:
 25.5.2018
 BG
 Официален вестник на Европейския съюз
 L 129/73
 РЕГЛАМЕНТ ЗА ИЗПЪЛНЕНИЕ (ЕС) 2018/765 НА КОМИСИЯТА
 от 23 май 2018 година
 за изменение на Регламент за изпълнение (ЕС) 2016/2080 по отношение на датата на внасяне на склад на обезмасленото мляко на прах, продавано чрез тръжна процедура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) No 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 28 от него,
 като има предвид, че:
 (1)
 С цел определяне на количествата обезмаслено мляко на прах, обхванати от тръжната процедура, открита с Регламент за изпълнение (ЕС) 2016/2080 на Комисията (3), в член 1 от посочения регламент е установен срокът, преди който обезмасленото мляко на прах трябва да е постъпило за публично съхранение.
 (2)
 Като се има предвид настоящата ситуация на пазара на мляко и млечни продукти по отношение на възстановяването на цените и предвид високото ниво на интервенционните запаси, е целесъобразно допълнителен обем на обезмаслено мляко на прах да се предложи за продажба, като за целта се промени датата на внасяне на склад.
 (3)
 Поради това Регламент за изпълнение (ЕС) 2016/2080 следва да бъде съответно изменен.
 (4)
 За да може обезмасленото мляко на прах незабавно да бъде на разположение за продажба, настоящият регламент следва да влезе в сила в деня след деня на публикуването му в Официален вестник на Европейския съюз.
 (5)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 В член 1 от Регламент за изпълнение (ЕС) 2016/2080 датата „1 май 2016 г.“ се заменя с „1 юни 2016 г.“.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 23 май 2018 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 347, 20.12.2013 г., стр. 671.
 (2) ОВ L 206, 30.7.2016 г., стр. 71.
 (3) Регламент за изпълнение (ЕС) 2016/2080 на Комисията от 25 ноември 2016 г. за откриване на тръжна процедура за продажба на обезмаслено мляко на прах (ОВ L 321, 29.11.2016 г., стр. 45).


text:
 13.1.2022
 BG
 Официален вестник на Европейския съюз
 L 8/1
 РЕГЛАМЕНТ ЗА ИЗПЪЛНЕНИЕ (ЕС) 2022/34 НА КОМИСИЯТА
 от 22 декември 2021 година
 за изменение на приложения III, VIII, IX и XI към Регламент за изпълнение (ЕС) 2021/405 по отношение на списъците на трети държави или региони от тях, от които е разрешено въвеждането в Съюза на определени видове пернат дивеч, предназначен за консумация от човека, на пратки с определени видове двучерупчести мекотели, бодлокожи, мантийни и морски коремоноги, на определени рибни продукти и на пратки с жабешки бутчета и с охлюви, и за отмяна на Решение 2007/82/ЕО
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б) от него,
 като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (ЕО) No 396/2005, (ЕО) No 1069/2009, (ЕО) No 1107/2009, (ЕС) No 1151/2012, (ЕС) No 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) No 1/2005 и (ЕО) No 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) No 854/2004 и (ЕО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (2), и по-специално член 127, параграф 2 и 4 от него,
 като има предвид, че:
 (1)
 С Делегиран регламент (ЕС) 2019/625 на Комисията (3) се определят изискванията за въвеждане в Съюза на пратки с определени животни и стоки, предназначени за консумация от човека, от трети държави или региони от тях, с цел да се гарантира, че те отговарят на съответните изисквания, установени в правилата за безопасност на храните, посочени в член 1, параграф 2, буква а) от Регламент (ЕС) 2017/625, или на изисквания, които са признати най-малко за еквивалентни на тях. По-специално въвеждането в Съюза на посочените стоки и животни подлежи на изискването те да идват от трета държава или регион от нея, включени в списъка по член 126, параграф 2, буква а) от Регламент (ЕС) 2017/625.
 (2)
 С Регламент за изпълнение (ЕС) 2021/405 на Комисията (4) се установяват списъци на трети държави и региони от тях, от които в съответствие с член 126, параграф 2, буква а) от Регламент (ЕС) 2017/625 е разрешено въвеждането в Съюза на определени животни и стоки, предназначени за консумация от човека.
 (3)
 За да


text:
бъде включена в списъка, дадена трета държава или регион от нея трябва да отговарят на изискванията, определени в член 127 от Регламент (ЕС) 2017/625, както и на изискванията, определени в член 4 от Делегиран регламент (ЕС) 2019/625.
 (4)
 В член 4, буква е) от Делегиран регламент (ЕС) 2019/625 се предвижда, че когато е приложимо, съществуването, изпълнението и съобщаването за одобрена от Комисията програма за контрол на остатъците е необходимо условие за включването на трети държави или региони от тях в списъка, посочен в член 126, параграф 2, буква а) от Регламент (ЕС) 2017/625. С Решение 2011/163/ЕС на Комисията (5) бяха одобрени плановете за мониторинг на остатъците, представени от някои трети държави по отношение на конкретни животни и животински продукти, посочени в приложението към същото решение.
 (5)
 С Решение за изпълнение (ЕС) 2021/2315 на Комисията (6) беше оттеглено одобрението на плана на Тунис за мониторинг на остатъци по отношение на дивеч. Поради това Тунис следва да бъде заличен от списъка на третите държави, от които е разрешено въвеждането в Съюза на някои видове пернат дивеч, предназначени за консумация от човека, включени в писъка в приложение III към Регламент за изпълнение (ЕС) 2021/405. Властите на Тунис бяха съответно уведомени.
 (6)
 С Решение за изпълнение (ЕС) 2021/2315 беше одобрен планът на Украйна за мониторинг по отношение на морските коремоноги в подкатегория „Мекотели“. Тъй като Украйна е предоставила подходящи доказателства и гаранции, че отговаря на изискванията на законодателството на Съюза във връзка с въвеждането в Съюза на пратки с морски коремоноги от аквакултура, тази трета държава следва да бъде добавена в списъка на третите държави или региони от тях, от които е разрешено въвеждането в Съюза на пратки от определени двучерупчести мекотели, бодлокожи, мантийни и морски коремоноги, установен в приложение VIII към Регламент за изпълнение (ЕС) 2021/405. Властите на Украйна съответно бяха уведомени.
 (7)
 С Решение за изпълнение (ЕС) 2021/2315 категория „Аквакултури“ в приложението към Решение 2011/163/ЕС беше разделена на четири подкатегории: „Перкови риби“, „Продукти от перкови риби“ (напр. хайвер), „Ракообразни“ и „Мекотели“. От съображения за съгласуваност и яснота е целесъобразно приложение IX към Регламент за изпълнение (ЕС) 2021/405 да бъде изменено, за да се определят подкатегориите продукти от аквакултури, чието въвеждане в Съюза е разрешено от тези трети държави, когато това е приложимо.
 (8)
 С Решение за изпълнение (ЕС) 2021/2315 бяха одобрени плановете за мониторинг на остатъци в продукти от аквакултури на Албания, Аржентина, Беларус, Босна и Херцеговина, Чили, Фолкландските острови, Фарьорските острови, остров Ман, Израел, Япония, Кения, Мавриций, Молдова, Черна гора, Нова Зеландия, Северна Македония, Сърбия, Сингапур, Швейцария, Тунис, Турция, Уганда, Украйна, Обединеното кралство и Уругвай, когато това е приложимо, наред с други, по отношение на подкатегория „перкови риби“. Поради това е целесъобразно приложение IX към Регламент за изпълнение (ЕС) 2021/405 да бъде изменено, за да бъде отразено посоченото одобрение. Властите на тези трети държави бяха съответно уведомени.
 (9)
 С Решение за изпълнение (ЕС) 2021/2315 бяха одобрени плановете за мониторинг на остатъци в продукти от аквакултури на Бангладеш, Бразилия, Канада, Китай, Колумбия, Коста Рика, Еквадор, Хондурас, Индия, Индонезия, Малайзия, Мексико, Мароко, Мианмар/Бирма,


text:
Панама, Перу, Филипините, Саудитска Арабия, Южна Корея, Шри Ланка, Тайван, Тайланд, Съединените щати и Виетнам, когато това е приложимо, наред с други, по отношение на подкатегории „перкови риби“ и „ракообразни“. Поради това е целесъобразно приложение IX към Регламент за изпълнение (ЕС) 2021/405 да бъде изменено, за да бъде отразено посоченото одобрение. Властите на тези трети държави бяха съответно уведомени.
 (10)
 С Решение за изпълнение (ЕС) 2021/2315 бяха одобрени плановете за мониторинг на остатъци в продукти от аквакултури на Белиз, Бруней, Куба, Гватемала, Мозамбик, Нова Каледония, Никарагуа, Нигерия, Танзания и Венесуела по отношение на подкатегория „ракообразни“. Поради това е целесъобразно приложение IX към Регламент за изпълнение (ЕС) 2021/405 да бъде изменено, за да бъде отразено посоченото одобрение. Властите на тези трети държави бяха съответно уведомени.
 (11)
 С Решение за изпълнение (ЕС) 2021/2315 беше одобрен планът на Иран за мониторинг на остатъци в продукти от аквакултури по отношение на подкатегории „продукти от перкови риби“ (хайвер) и „ракообразни“. Тъй като понастоящем Иран е предоставил задоволителни доказателства и гаранции, че отговаря на изискванията на законодателството на Съюза във връзка с въвеждането в Съюза на пратки с продукти от перкови риби (хайвер) и ракообразни от аквакултури, е целесъобразно да се измени вписването за него в списъка на третите държави или региони от тях, от които е разрешено въвеждането в Съюза на пратки с определени рибни продукти, установен в приложение IX към Регламент за изпълнение (ЕС) 2021/405. Властите на Иран бяха съответно уведомени.
 (12)
 С Решение за изпълнение (ЕС) 2021/2315 беше оттеглено одобрението на плана на Оман за мониторинг на остатъци по отношение на риба тон. Поради това Оман следва да бъде заличен от списъка на третите държави или региони от тях, от които е разрешено въвеждането в Съюза на пратки с определени рибни продукти, установен в приложение IX към Регламент за изпълнение (ЕС) 2021/405. Властите на Оман бяха съответно уведомени.
 (13)
 В приложение XI към Регламент за изпълнение (ЕС) 2021/405 е установен списъкът на третите държави или региони от тях, от които е разрешено въвеждането в Съюза на пратки с жабешки бутчета и охлюви. Грузия и Русия следва да бъдат добавени в този списък по отношение на охлюви, тъй като те предоставиха подходящи доказателства и гаранции, че отговарят на изискванията на законодателството на Съюза за въвеждането в Съюза на пратки с тези стоки.
 (14)
 С Решение 2007/82/ЕО на Комисията (7) от държавите членки се изисква да забранят вноса от Гвинея на всички рибни продукти, предназначени за консумация от човека. През 2019 г. Комисията извърши одит в Гвинея с цел оценка на съществуващите системи за контрол на рибните продукти, предназначени за консумация от човека и за износ за Съюза. На 7 май 2021 г. Комисията уведоми властите на Гвинея, че предоставената информация е задоволителна и че одитът за 2019 г. е приключил успешно. Поради това Решение 2007/82/ЕО следва да бъде отменено. С оглед на резултатите от одита е целесъобразно Гвинея да продължи да фигурира в списъка в приложение IX към Регламент за изпълнение (ЕС) 2021/405 като трета държава, от която е разрешено въвеждането в Съюза на


text:
пратки с уловена дива риба, която не е преминала никаква операция по обработка или преработка, различна от отсичане на главата, изкормване, охлаждане или замразяване.
 (15)
 Поради това приложения III, VIII, IX и XI към Регламент за изпълнение (ЕС) 2021/405 следва да бъдат съответно изменени.
 (16)
 От съображения за съгласуваност с Решение 2011/163/ЕС и в интерес на правната сигурност настоящият регламент следва да влезе в сила по спешност,
 (17)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложения III, VIII, IX и XI към Регламент за изпълнение (ЕС) 2021/405 се заменят с текста в приложението към настоящия регламент.
 Член 2
 Решение 2007/82/ЕО се отменя.
 Член 3
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 декември 2021 година.
 За Комисията
 Председател
 Ursula VON DER LEYEN
 (1) OB L 31, 1.2.2002 г., стр. 1.
 (2) ОВ L 95, 7.4.2017 г., стр. 1.
 (3) Делегиран регламент (ЕС) 2019/625 на Комисията от 4 март 2019 г. за допълнение на Регламент (ЕС) 2017/625 на Европейския парламент и на Съвета по отношение на изискванията за въвеждане в Съюза на пратки от определени животни и стоки, предназначени за консумация от човека (ОВ L 131, 17.5.2019 г., стp. 18).
 (4) Регламент за изпълнение (ЕС) 2021/405 на Комисията от 24 март 2021 г. за установяване на списъци на трети държави или региони от тях, от които е разрешено въвеждането в Съюза на определени животни и стоки, предназначени за консумация от човека, в съответствие с Регламент за изпълнение (ЕС) 2017/625 на Европейския парламент и на Съвета (ОВ L 114, 31.3.2021 г., стр. 118).
 (5) Решение 2011/163/ЕС на Комисията от 16 март 2011 г. за одобряване на плановете, представени от трети страни в съответствие с член 29 от Директива 96/23/ЕО на Съвета (ОВ L 70, 17.3.2011 г., стр. 40).
 (6) Решение за изпълнение (ЕС) 2021/2315 на Комисията от 17 декември 2021 г. за изменение на Решение 2011/163/ЕС за одобряване на плановете, представени от трети страни в съответствие с член 29 от Директива 96/23/ЕО на Съвета (ОВ L 464, 28.12.2021 г., стр. 17).
 (7) Решение 2007/82/ЕО на Комисията от 2 февруари 2007 г. за предприемане на спешни мерки за преустановяване на вноса на рибни продукти от Република Гвинея, предназначени за консумация от човека (ОВ L 28, 3.2.2007 г., стр. 25).
 ПРИЛОЖЕНИЕ
 „ПРИЛОЖЕНИЕ III
 Списък на третите държави, от които въвеждането в Съюза на пратки с предназначен за консумация от човека пернат дивеч, който не е оскубан и не е изкормен, се разрешава само ако те се транспортират със самолет, както е посочено в член 6
 КОД НА ДЪРЖАВАТА ПО ISO
 ТРЕТА ДЪРЖАВА
 ЗАБЕЛЕЖКИ
 AR
 Аржентина
 BR
 Бразилия
 CA
 Канада
 CL
 Чили
 IL
 Израел (1)
 NZ
 Нова Зеландия
 TH
 Тайланд
 US
 Съединени щати
 ПРИЛОЖЕНИЕ VIII
 Списък на третите държави или региони от тях, от които е разрешено въвеждането


text:
в Съюза на пратки с живи, охладени, замразени или преработени двучерупчести мекотели, бодлокожи, мантийни и морски коремоноги, както е посочено в член 12
 КОД НА ДЪРЖАВАТА ПО ISO
 ТРЕТА ДЪРЖАВА ИЛИ РЕГИОНИ ОТ НЕЯ
 ЗАБЕЛЕЖКИ
 AU
 Австралия
 CA
 Канада
 CH
 Швейцария (2)
 CL
 Чили
 GB
 Обединено кралство (3)
 GG
 Гърнзи
 Само див улов
 GL
 Гренландия
 Само див улов
 IM
 Остров Ман
 JE
 Джърси
 Само див улов
 JM
 Ямайка
 Само морски коремоноги от див улов
 JP
 Япония
 Само замразени или преработени двучерупчести мекотели, бодлокожи, мантийни и морски коремоноги
 KR
 Южна Корея
 Само замразени или преработени двучерупчести мекотели, бодлокожи, мантийни и морски коремоноги
 MA
 Мароко
 Преработените двучерупчести мекотели, принадлежащи към вида Acanthocardia tuberculatum, трябва да бъдат придружени от:
 а)
 допълнително здравно удостоверение в съответствие с образеца MOL-AT, установен в глава 32 от приложение III към Регламент за изпълнение (ЕС) 2020/2235 на Комисията; (4); и
 б)
 аналитичните резултати от изследването, показващи, че мекотелите не съдържат ниво на паралитична отрова в черупчести мекотели (PSP), която се открива с метода за биологично изследване.
 NZ
 Нова Зеландия
 PE
 Перу
 Само изкормени Pectinidae (миди Сен Жак) с произход от аквакултура
 TH
 Тайланд
 Само замразени или преработени двучерупчести мекотели, бодлокожи, мантийни и морски коремоноги
 TN
 Тунис
 TR
 Турция
 По отношение на двучерупчестите мекотели – само замразени или преработени двучерупчести мекотели
 UA
 Украйна
 Само морски коремоноги
 US
 Съединени щати
 Само продукти с произход от щата Вашингтон и от Масачузетс
 UY
 Уругвай
 VN
 Виетнам
 Само замразени или преработени двучерупчести мекотели, бодлокожи, мантийни и морски коремоноги
 ПРИЛОЖЕНИЕ IХ
 Списък на третите държави или региони от тях, от които е разрешено въвеждането в Съюза на пратки с определени рибни продукти, както е посочено в член 13, член 18, параграф 3, член 19, параграф 4 и член 20, параграф 3, както и член 22, буква б) и член 25, буква г)
 КОД НА ДЪРЖАВАТА ПО ISO
 ТРЕТА ДЪРЖАВА ИЛИ РЕГИОНИ ОТ НЕЯ
 ЗАБЕЛЕЖКИ
 AE
 Обединени арабски емирства
 Аквакултура: само суровини от държави членки или от други трети държави, одобрени за внос на такива суровини в Съюза.
 AG
 Антигуа и Барбуда
 Само живи омари от див улов
 AL
 Албания
 Аквакултура: Само перкови риби
 AM
 Армения
 Само живи, подложени на топлинна обработка и замразени раци от див улов
 AO
 Ангола
 Само див улов
 AR
 Аржентина
 Аквакултура: Само перкови риби
 AU
 Австралия (5)
 AZ
 Азербайджан
 Само хайвер от див улов
 BA
 Босна и Херцеговина
 Аквакултура: Само перкови риби
 BD
 Бангладеш
 Аквакултура: Само перкови риби и ракообразни
 BJ
 Бенин
 Само див улов
 BN
 Бруней
 Аквакултура: Само ракообразни
 BQ
 Бонер, Синт Еустациус и Саба
 Само див улов
 BR
 Бразилия
 Аквакултура: Само перкови риби и ракообразни
 BS
 Бахамски острови
 Само див улов
 BY
 Беларус
 Аквакултура: Само перкови риби
 BZ
 Белиз
 Аквакултура: Само ракообразни
 CA
 Канада
 Аквакултура: Само перкови риби и ракообразни
 CG
 Конго
 Само див улов
 Само рибни продукти, уловени, замразени и опаковани в своята окончателна опаковка в открито море
 CH
 Швейцария (6)
 Аквакултура: Само перкови риби
 CI
 Кот д’Ивоар
 Само див улов
 CL
 Чили
 Аквакултура: Само перкови риби
 CN
 Китай
 Аквакултура: Само перкови риби и ракообразни
 CO
 Колумбия


text:
Аквакултура: Само перкови риби и ракообразни
 CR
 Коста Рика
 Аквакултура: Само перкови риби и ракообразни
 CU
 Куба
 Аквакултура: Само ракообразни
 CV
 Кабо Верде
 Само див улов
 CW
 Кюрасао
 Само див улов
 DZ
 Алжир
 Само див улов
 EC
 Еквадор
 Аквакултура: Само перкови риби и ракообразни
 EG
 Египет
 Само див улов
 ER
 Еритрея
 Само див улов
 FJ
 Фиджи
 Само див улов
 FK
 Фолкландски острови
 Аквакултура: Само перкови риби
 FO
 Фарьорски острови
 Аквакултура: Само перкови риби
 GA
 Габон
 Само див улов
 GB
 Обединено кралство (7)
 Аквакултура: Само перкови риби
 GD
 Гренада
 Само див улов
 GE
 Грузия
 Само див улов
 GG
 Гърнзи
 Само див улов
 GH
 Гана
 Само див улов
 GL
 Гренландия
 Само див улов
 GM
 Гамбия
 Само див улов
 GN
 Гвинея
 Само див улов
 Само риба, която не е преминала никаква операция по обработка или преработка, различна от отсичане на главата, изкормване, охлаждане или замразяване
 GT
 Гватемала
 Аквакултура: Само ракообразни
 GY
 Гвиана
 Само див улов
 HK
 Хонконг
 Само див улов
 HN
 Хондурас
 Аквакултура: Само перкови риби и ракообразни
 ID
 Индонезия
 Аквакултура: Само перкови риби и ракообразни
 IL
 Израел (8)
 Аквакултура: Само перкови риби
 IM
 Остров Ман
 Аквакултура: Само перкови риби
 IN
 Индия
 Аквакултура: Само перкови риби и ракообразни
 IR
 Иран
 Аквакултура: само продукти от перкови риби (хайвер) и ракообразни
 JE
 Джърси
 Само див улов
 JM
 Ямайка
 Само див улов
 JP
 Япония
 Аквакултура: Само перкови риби
 KE
 Кения
 Аквакултура: Само перкови риби
 KI
 Кирибати
 Само див улов
 KR
 Южна Корея
 Аквакултура: Само перкови риби и ракообразни
 KZ
 Казахстан
 Само див улов
 LK
 Шри Ланка
 Аквакултура: Само перкови риби и ракообразни
 MA
 Мароко
 Аквакултура: Само перкови риби и ракообразни
 MD
 Молдова
 Аквакултура: Само перкови риби
 ME
 Черна гора
 Аквакултура: Само перкови риби
 MG
 Мадагаскар (5)
 MK
 Северна Македония
 Аквакултура: Само перкови риби
 MM
 Мианмар/Бирма
 Аквакултура: Само перкови риби и ракообразни
 MR
 Мавритания
 Само див улов
 MU
 Мавриций
 Аквакултура: Само перкови риби
 MV
 Малдивски острови
 Само див улов
 MX
 Мексико
 Аквакултура: Само перкови риби и ракообразни
 MY
 Малайзия
 Аквакултура: Само перкови риби и ракообразни
 MZ
 Мозамбик
 Аквакултура: Само ракообразни
 NA
 Намибия
 Само див улов
 NC
 Нова Каледония
 Аквакултура: Само ракообразни
 NG
 Нигерия
 Аквакултура: Само ракообразни
 NI
 Никарагуа
 Аквакултура: Само ракообразни
 NZ
 Нова Зеландия
 Аквакултура: Само перкови риби
 PA
 Панама
 Аквакултура: Само перкови риби и ракообразни
 PE
 Перу
 Аквакултура: Само перкови риби и ракообразни
 PF
 Френска Полинезия
 Само див улов
 PG
 Папуа-Нова Гвинея
 Само див улов
 PH
 Филипини
 Аквакултура: Само перкови риби и ракообразни
 PM
 Сен Пиер и Микелон
 Само див улов
 PK
 Пакистан
 Само див улов
 RS
 Сърбия
 Аквакултура: Само перкови риби
 RU
 Русия
 Само див улов
 SA
 Саудитска Арабия
 Аквакултура: Само перкови риби и ракообразни
 SB
 Соломонови острови
 Само див улов
 SC
 Сейшелски острови
 Само див улов
 SG
 Сингапур
 Аквакултура: Само перкови риби
 SH
 Света Елена
 (Не включва островите Тристан да Куня и Възнесение)
 Само див улов
 Тристан да Куня
 (Не включва островите Света Елена и Възнесение)
 Само омари (пресни или замразени) от див улов
 SN
 Сенегал
 Само див улов
 SR
 Суринам
 Само див улов
 SV
 Ел Салвадор
 Само див улов
 SX
 Синт Мартен
 Само


text:
див улов
 TH
 Тайланд
 Аквакултура: Само перкови риби и ракообразни
 TN
 Тунис
 Аквакултура: Само перкови риби
 TR
 Турция
 Аквакултура: Само перкови риби
 TW
 Тайван
 Аквакултура: Само перкови риби и ракообразни
 TZ
 Танзания
 Аквакултура: Само ракообразни
 UA
 Украйна
 Аквакултура: Само перкови риби
 UG
 Уганда
 Аквакултура: Само перкови риби
 US
 Съединени щати
 Аквакултура: Само перкови риби и ракообразни
 UY
 Уругвай
 Аквакултура: Само перкови риби
 VE
 Венесуела
 Аквакултура: Само ракообразни
 VN
 Виетнам
 Аквакултура: Само перкови риби и ракообразни
 YE
 Йемен
 Само див улов
 ZA
 Южна Африка
 Само див улов
 ZW
 Зимбабве
 Само див улов
 ПРИЛОЖЕНИЕ XI
 Списък на третите държави или региони от тях, от които е разрешено въвеждането в Съюза на пратки с жабешки бутчета и с охлюви, както е посочено в член 17
 КОД НА ДЪРЖАВАТА ПО ISO
 ТРЕТА ДЪРЖАВА ИЛИ РЕГИОНИ ОТ НЕЯ
 ЗАБЕЛЕЖКИ
 AL
 Албания
 AM
 Армения
 Само охлюви
 AU
 Австралия
 AZ
 Азербайджан
 BA
 Босна и Херцеговина
 Само охлюви
 BR
 Бразилия
 Само жабешки бутчета
 BY
 Беларус
 Само охлюви
 CA
 Канада
 Само охлюви
 CH
 Швейцария (9)
 CI
 Кот д’Ивоар
 Само охлюви
 CL
 Чили
 Само охлюви
 CN
 Китай
 DZ
 Алжир
 Само охлюви
 EG
 Египет
 Само жабешки бутчета
 GB
 Обединено кралство (10)
 GE
 Грузия
 Само охлюви
 GG
 Гърнзи
 GH
 Гана
 Само охлюви
 ID
 Индонезия
 IM
 Остров Ман
 IN
 Индия
 Само жабешки бутчета
 JE
 Джърси
 MA
 Мароко
 Само охлюви
 MD
 Молдова
 Само охлюви
 MK
 Северна Македония
 Само охлюви
 NG
 Нигерия
 Само охлюви
 NZ
 Нова Зеландия
 Само охлюви
 PE
 Перу
 Само охлюви
 RS
 Сърбия
 Само охлюви
 RU
 Русия
 Само охлюви
 TH
 Тайланд
 Само охлюви
 TN
 Тунис
 Само охлюви
 TR
 Турция
 UA
 Украйна
 Само охлюви
 US
 Съединени щати
 Само охлюви
 VN
 Виетнам
 ZA
 Южна Африка
 Само охлюви
 “
 (1) Под Израел по-долу се разбира Държавата Израел, като се изключват териториите, които са под израелско управление от юни 1967 г., а именно Голанските възвишения, ивицата Газа, Източен Йерусалим и останалата част от Западния бряг.
 (2) В съответствие със Споразумението от 21 юни 1999 г. между Европейската общност и Конфедерация Швейцария относно търговията със селскостопански продукти (ОВ L 114, 30.4.2002 г., стр. 132).
 (3) В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящото приложение позоваванията на Обединеното кралство не включват Северна Ирландия.
 (4) Регламент за изпълнение (ЕС) 2020/2235 на Комисията от 16 декември 2020 г. за определяне на правила за прилагането на регламенти (ЕС) 2016/429 и (ЕС) 2017/625 на Европейския парламент и на Съвета по отношение на образците на ветеринарни здравни сертификати, образците на официални сертификати и образците на ветеринарни здравни/официални сертификати за въвеждане в Съюза и за движение в рамките на Съюза на пратки с определени категории животни и стоки и по отношение на официалното сертифициране във връзка с тези сертификати и за отмяна на Регламент (ЕО) No 599/2004, регламенти за изпълнение (ЕС) No 636/2014 и (ЕС) 2019/628, Директива 98/68/ЕО и решения 2000/572/ЕО, 2003/779/ЕО и 2007/240/ЕО (ОВ L 442, 30.12.2020


text:
г., стр. 1).
 (5) Тези трети държави или региони от тях могат да изнасят всички видове рибни продукти (перкови риби, продукти от перкови риби и ракообразни).
 (6) В съответствие със Споразумението от 21 юни 1999 г. между Европейската общност и Конфедерация Швейцария относно търговията със селскостопански продукти (ОВ L 114, 30.4.2002 г., стр. 132).
 (7) В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящото приложение позоваванията на Обединеното кралство не включват Северна Ирландия.
 (8) Под Израел по-долу се разбира Държавата Израел, като се изключват териториите, които са под израелско управление от юни 1967 г., а именно Голанските възвишения, ивицата Газа, Източен Йерусалим и останалата част от Западния бряг.
 (9) В съответствие със Споразумението от 21 юни 1999 г. между Европейската общност и Конфедерация Швейцария относно търговията със селскостопански продукти (ОВ L 114, 30.4.2002 г., стр. 132).
 (10) В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящото приложение позоваванията на Обединеното кралство не включват Северна Ирландия.


text:
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 22.2.2021 година
 за изменение на регламенти (ЕС) 2015/1222, (EС) 2016/1719, (EС) 2017/2195 и (EС) 2017/1485 с цел съобразяването им с Регламент (ЕС) 2019/943
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2019/943 на Европейския парламент и на Съвета от 5 юни 2019 година относно вътрешния пазар на електроенергия
 1
 , и по-специално член 59, параграфи 1 и 2 и член 60, параграф 1 от него,
 като има предвид, че:
 (1)Въвеждането на хармонизирани разпоредби за търговията с електроенергия и експлоатацията на мрежата чрез мрежови кодекси и насоки в областта на електроенергетиката се оказа от решаващо значение за постигането на интегриран (обединен) електроенергиен пазар в Съюза.
 (2)Регламент (EС) 2015/1222 на Комисията
 2
 , Регламент (EС) 2016/1719 на Комисията
 3
 , Регламент (EС) 2017/2195 на комисията
 4
 и Регламент (EС) 2017/1485 на Комисията
 5
 съдържат важни разпоредби за правилното функциониране на вътрешния пазар на електроенергия, тъй като установените в тях подробни разпоредби трябва да бъдат спазвани от регулаторните органи с цел съвместно определяне на условията или методиките, които са необходими за уеднаквяването на търговията с електроенергия и експлоатацията на мрежата в Съюза.
 (3)От действителния процес по приемане на условия или методики стана видно, че два аспекта на процеса следва да бъдат изяснени.
 (4)С регламенти (ЕС) 2019/942
 6
 и (ЕС) 2019/943 бе изменена нормативната уредба на вътрешния пазар на електроенергия, в т.ч. процесът по постигане на съгласие по условията или методиките.
 (5)Както е предвидено в член 5, параграф 2 от Регламент (ЕС) 2019/942, условията или методиките, за които по-рано се изискваше одобрение от всички регулаторни органи, сега се приемат пряко от Агенцията на Европейския съюз за сътрудничество между регулаторите на енергия (наричана по-нататък „Агенцията“). В регламенти (ЕС) 2019/942 и (ЕС) 2019/943 се предвижда също така, че националните регулаторни органи и Агенцията имат право да преразглеждат и изменят предложенията за условия или методики, представени от операторите на преносни системи (ОПС) и номинираните оператори на пазара на електроенергия (НОПЕ).
 (6)В регламенти (EС) 2019/942 и (EС) 2019/943 се предвижда също така, че националните регулаторни органи и Агенцията отговарят за приемането на крайните текстове на условията или методиките и имат право да преразглеждат и изменят предложенията на ОПС или НОПЕ, така че тези предложения да бъдат съобразени с целите на регламенти (EС) 2015/1222, (EС) 2016/1719, (EС) 2017/2195 и(EС 2017/1485 и да допринасят за интеграцията (обединението) на пазарите, недопускането на дискриминация (равнопоставеността), ефективната конкуренция и правилното функциониране на пазара.
 (7)Тези промени следва да бъдат отразени в регламенти (EС) 2015/1222, (EС) 2016/1719, (EС) 2017/2195 и (EС) 2017/1485.
 (8)Вследствие на опита със сегашния ред за разработване (изготвяне) на условията или методиките, както и на неотдавнашните съдебни решения и закъсненията при съгласуването на някои условия или методики възникна необходимост от преразглеждане на нормативно установения ред за определяне на условията или методиките с цел осигуряване на своевременното им приемане.
 (9)Съгласно неотдавнашното решение на Съда
 7
 по силата на Регламент (ЕС) 2015/1222 на всеки отделен национален регулаторен орган се разрешава да иска


text:
изменения на предложенията за условия или методики, представени от ОПС или НОПЕ. Тази възможност може да доведе до поредица от множество отделни искания за изменение и съответно изменени предложения за условия или методики, без да има реалистични изгледи за своевременното им одобряване и въвеждане. Това може да предизвика значителни закъснения в разработването на условията или методиките, но освен това е възможно некоординираните отделни искания за изменение на предложенията за условия или методики да създадат правна несигурност, тъй като няма да е сигурно чие искане за изменение ще бъде прието в крайна сметка. За да се избегне такова положение, в регламенти (EС) 2015/1222, (EС) 2016/1719, (EС) 2017/2195 и (EС) 2017/1485 следва да се установи ясен ред за координиране на исканията за изменения на условията или методиките.
 (10)Редът за приемане на координираните решения по условията или методиките е един и същ в регламенти (EС) 2015/1222, (EС) 2016/1719, (EС) 2017/2195 и (EС) 2017/1485. Един и същ е и редът за изменение на четирите посочени регламента. Затова е целесъобразно измененията на тези четири регламента да бъдат приети с един регламент за изменение.
 (11)Мерките, предвидени в настоящия регламент, са в съответствие със становището на комитета по член 67, параграф 2 от Регламент (ЕС) 2019/943,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент (ЕС) 2015/1222
 Член 9 от Регламент (ЕС) 2015/1222 се заменя със следното:
 „Член 9
 Приемане на условията или методиките
 1.ОПС и НОПЕ разработват условията или методиките, които се изискват по силата на настоящия регламент, и ги представят за одобрение на Агенцията или компетентните регулаторни органи в съответните срокове, посочени в настоящия регламент. При извънредни обстоятелства, в частност когато даден срок не може да бъде спазен поради обстоятелства, които са външни за областта на ОПС и НОПЕ, сроковете за условията или методиките може да бъдат удължени от Агенцията – при процедурите по параграф 6, съвместно от всички компетентни регулаторни органи – при процедурите по параграф 7, както и от компетентния регулаторен орган – при процедурите по параграф 8.
 Участващите ОПС и НОПЕ тясно си сътрудничат, когато е необходимо да се разработи предложение за условията или методиките съгласно настоящия регламент и то да бъде одобрено от повече от един ОПС или НОПЕ. ОПС, подпомагани от ЕМОПС за електроенергия, както и всички НОПЕ информират редовно компетентните регулаторни органи и Агенцията за напредъка по разработването на тези условия или методики.
 2.Когато ОПС или НОПЕ, вземащи решения по предложения за условията или методиките по параграф 6, не могат да постигнат съгласие, те приемат решението чрез гласуване с квалифицирано мнозинство. Квалифицираното мнозинство трябва да се постигне в рамките на всеки от съответните класове ОПС и НОПЕ по право на глас. За постигане на квалифицирано мнозинство за предложенията по параграф 6 се изисква следното мнозинство:
 а)ОПС или НОПЕ, представляващи най-малко 55 % от държавите членки; и
 б)ОПС или НОПЕ, представляващи държави членки, съставляващи най-малко 65 % от населението на Съюза.
 Блокиращото малцинство за решенията по предложения за условията или методиките по параграф 6 трябва да включва ОПС или НОПЕ, представляващи най-малко четири държави членки, а ако липсва такова, квалифицираното мнозинство


text:
се счита за постигнато.
 За решенията на ОПС по предложения за условията или методиките по параграф 6 всяка държава членка има един глас. Ако на територията на държава членка има повече от един ОПС, държавата членка разпределя правата на глас между тези ОПС.
 За НОПЕ, вземащи решения по предложения за условията или методиките по параграф 6, всяка държава членка има един глас. Всеки НОПЕ разполага с брой гласове, равен на броя на държавите членки, в които той е назначен за такъв. Ако на територията на държава членка има повече от един НОПЕ, държавата членка разпределя правата на глас между НОПЕ съобразно количеството изтъргувана от тях електроенергия в тази държава членка през предходната финансова година.
 3.Когато ОПС, вземащи решения по предложения за условията или методиките по параграф 7, не могат да постигнат съгласие и когато засегнатите региони са съставени от над пет държави членки, те приемат решението чрез гласуване с квалифицирано мнозинство, освен по отношение на член 43, параграф 1, член 44, член 56, параграф 1, член 63 и член 74, параграф 1. Квалифицираното мнозинство трябва да се постигне в рамките на всеки от съответните класове ОПС и НОПЕ по право на глас. За постигане на квалифицирано мнозинство за предложенията за условията или методиките по параграф 7 се изисква следното мнозинство:
 а)ОПС, представляващи най-малко 72 % от засегнатите държави членки; и
 б)ОПС, представляващи държави членки, съставляващи най-малко 65 % от населението на засегнатия регион.
 Блокиращото малцинство за решенията по предложенията за условията и методиките по параграф 7 включва най-малко минималния брой ОПС, представляващи над 35 % от населението на участващите държави членки, плюс ОПС, представляващи най-малко една допълнителна засегната държава членка, а ако липсва такова, квалифицираното мнозинство се счита за постигнато.
 ОПС, вземащи решения по предложения за условията или методиките по параграф 7 във връзка с региони, съставени от пет държави членки или по-малко, приемат тези решения с консенсус.
 За решенията на ОПС по предложения за условията или методиките по параграф 7, всяка държава членка има един глас. Ако на територията на държава членка има повече от един ОПС, държавата членка разпределя правата на глас между тези ОПС.
 НОПЕ, вземащи решения по предложения за условията или методиките по параграф 7, приемат тези решения с консенсус.
 4.Ако ОПС или НОПЕ не представят на компетентните регулаторни органи или на Агенцията първоначално или изменено предложение за условията или методиките съгласно параграфи 6 – 8 или 12 в сроковете, определени в настоящия регламент, те представят на компетентните регулаторни органи и Агенцията съответните проекти за условията или методиките и обясняват какво е попречило на постигането на съгласие. Агенцията, всички компетентни регулаторни органи съвместно или компетентният регулаторен орган предприемат необходимите действия за приемането на изискваните условия или методики съответно по параграфи 6, 7 и 8, например като изискват изменения или преразглеждане и завършване на проектите по настоящия параграф, в т.ч. когато проекти не са били представени, и ги одобряват.
 5.Всеки регулаторен орган или, според случая, Агенцията одобрява условията или методиките, използвани за изчисляване или въвеждане на единното свързване на пазарите за ден напред и в рамките на


text:
деня, разработени от ОПС и НОПЕ. Те отговарят за одобряването на условията или методиките по параграфи 6, 7 и 8. Преди да одобрят условията и методиките, Агенцията или компетентните регулаторни органи при необходимост преразглеждат предложенията, след като се консултират със съответните ОПС или НОПЕ, така че тези предложения да бъдат съобразени с предназначението на настоящия регламент и да допринасят за интегрирането на пазарите, недопускането на дискриминация, ефективната конкуренция и правилното функциониране на пазара.
 6.На одобрение от Агенцията подлежат предложенията за следните условия или методики и техните изменения:
 а)плана за съвместно изпълняване на функциите на ОСП в съответствие с член 7, параграф 3;
 б)регионите за изчисляване на преносната способност в съответствие с член 15, параграф 1;
 в)методиката за осигуряване на данни за генериращите мощности и товарите в съответствие с член 16, параграф 1;
 г)методиката за модела на обща електроенергийна мрежа в съответствие с член 17, параграф 1;
 д)предложението за хармонизирана методика за изчисляване на преносната способност в съответствие с член 21, параграф 4;
 е)резервна методика в съответствие с член 36, параграф 3;
 ж)алгоритъма, представен от НОПЕ в съответствие с член 37, параграф 5, включително набора от изисквания на ОПС и НОПЕ за разработване на алгоритми в съответствие с член 37, параграф 1;
 з)продукти, които може да бъдат взети предвид от НОПЕ в процедурата на единното свързване на пазарите за ден напред и в рамките на деня в съответствие с членове 40 и 53;
 и)максималните и минималните цени в съответствие с член 41, параграф 1 и член 54, параграф 2;
 й)методиката за ценообразуване за преносната способност в рамките на деня, която трябва да бъде разработена в съответствие с член 55, параграф 1;
 к)момента на отваряне и момента на затваряне на пазара за сделки с междузонова преносна способност в рамките на деня в съответствие с член 59, параграф 1;
 л)срока за началото на гарантираността на сделките за ден напред в съответствие с член 69;
 м)методиката за разпределяне на приходите от избягване на претоварване в съответствие с член 73, параграф 1.
 7.На одобрение от всички регулаторни органи в засегнатия регион подлежат предложенията за следните условия или методики и техните изменения:
 а)общата методика за изчисляване на преносната способност в съответствие с член 20, параграф 2;
 б)решения относно въвеждането и отлагането на изчисляването въз основа на потоците в съответствие с член 20, параграфи 2—6 и за освобождавания в съответствие с член 20, параграф 7;
 в)методиката за координирано повторно диспечиране и насрещна търговия в съответствие с член 35, параграф 1;
 г)общите методики за изчисляването на планиран обмен в съответствие с член 43, параграф 1 и член 56, параграф 1;
 д)резервните процедури в съответствие с член 44;
 е)допълнителните регионални търгове в съответствие с член 63, параграф 1;
 ж)условията за предоставяне на явно разпределяне в съответствие с член 64, параграф 2;
 з)методиката за поделяне на разходите за повторно диспечиране или насрещна търговия в съответствие с член 74, параграф 1.
 8.На одобрение поотделно от всеки регулаторен орган или друг компетентен орган на засегнатата държава членка подлежат следните условия или методики или техните изменения:
 а)когато е приложимо – назначаване на НОПЕ,


text:
временно прекратяване или отменяне на назначението съгласно член 4, параграфи 2, 8 и 9;
 б)ако е приложимо – таксите или методиките, използвани за изчисляване на таксите на НОПЕ, свързани с търговията на пазарите за сделки за ден напред и в рамките на деня в съответствие с член 5, параграф 1;
 в)предложения на отделни ОПС за преглед на конфигурацията на тръжните зони в съответствие с член 32, параграф 1, буква г);
 г)когато е приложимо — предложението за разпределяне на междузоновата преносна способност и други договорености в съответствие с членове 45 и 57;
 д)разходите за разпределяне на преносна способност и за управление на претоварването в съответствие с членове 75—79;
 е)ако е приложимо — поделянето на регионалните разходи за единното свързване на пазарите за ден напред и в рамките на деня в съответствие с член 80, параграф 4.
 9.Предложението за условията или методиките трябва да включва предложен срок за тяхното прилагане, както и описание на очакваното им въздействие върху целите на настоящия регламент. Предложенията за условия или методики, подлежащи на одобрение от няколко регулаторни органа в съответствие с параграф 7, се представят на Агенцията в срок от една седмица от представянето им на регулаторните органи. Предложенията за условия или методики, подлежащи на одобрение от един регулаторен орган в съответствие с параграф 8, може да се представят на Агенцията в срок от една седмица от представянето им на разположение на регулаторния орган, но задължително се представят по искане на Агенцията за информационни цели съгласно член 3, параграф 2 от Регламент (ЕС) 2019/942, ако Агенцията смята, че предложението има презгранично въздействие. В срок от три месеца Агенцията издава становище относно предложенията за условия или методики, ако компетентните регулаторни органи поискат това.
 10.Когато за одобряването на условията или методиките по параграф 7 или изменението по параграф 12 се изисква решение от повече от един регулаторен орган, компетентните регулаторни органи осъществяват консултации, сътрудничат си тясно и се координират помежду си с цел постигане на съгласие. В съответните случаи компетентните регулаторни органи вземат под внимание становището на Агенцията. Регулаторните органи или Агенцията, когато това е от нейната компетентност, вземат решения относно представените условия или методики по параграфи 6, 7 и 8 в срок от шест месеца от получаването на условията и методиките от Агенцията или регулаторния орган или, когато е приложимо, от последния засегнат регулаторен орган. Срокът започва да тече от деня, следващ представянето на предложението пред Агенцията съгласно параграф 6, пред последния засегнат регулаторен орган съгласно параграф 7 или – в съответните случаи – пред регулаторния орган съгласно параграф 8.
 11.Когато регулаторните органи не са успели да постигнат съгласие в срока по параграф 10 или когато подадат съвместно искане, или когато Агенцията подаде искане съгласно член 5, параграф 3, третата алинея от Регламент (ЕС) 2019/942, Агенцията взема решение по представените предложения за условия или методики в срок от шест месеца в съответствие с член 5, параграф 3 и член 6, параграф 10, втора алинея от Регламент (ЕС) 2019/942.
 12.В случай че Агенцията или всички компетентни регулаторни органи съвместно, или компетентният регулаторен орган поискат изменение, за да одобрят


text:
условията или методиките, представени по реда съответно на параграфи 6, 7 и 8, съответните ОПС или НОПЕ представят за одобрение предложение за изменени условия или методики в срок от два месеца от искането на Агенцията, на компетентните регулаторни органи или на компетентния регулаторен орган. Агенцията или компетентните регулаторни органи или компетентният регулаторен орган вземат решение по изменените условия и методики в срок от два месеца от представянето им. Когато компетентните регулаторни органи не са успели да постигнат съгласие по условията или методиките по параграф 7 в срока от два месеца или когато подадат съвместно искане, или когато Агенцията подаде искане съгласно член 5, параграф 3, трета алинея от Регламент (ЕС) 2019/942, Агенцията взема решение по изменените условия или методики в срок от шест месеца в съответствие с член 5, параграф 3 и член 6, параграф 10, втора алинея от Регламент (ЕС) 2019/942. Ако съответните ОПС или НОПЕ не представят предложение за изменени условия или методики, прилага се редът по параграф 4 от настоящия член.
 13.Агенцията или всички компетентни регулаторни органи съвместно, или компетентният регулаторен орган, когато отговарят за приемането на условията или методиките по силата на параграфи 6, 7 и 8, може съответно да поискат предложения за изменение на тези условия или методики и да определят срок за представяне на тези предложения. ОПС или НОПЕ, отговарящи за разработването на предложения за условия или методики, може да предлагат изменения на регулаторните органи и Агенцията.
 Предложенията за изменение на условията или методиките се представят за консултации по процедурата по член 12 и се одобряват по процедурата по настоящия член.
 14.ОПС и НОПЕ, отговарящи за установяването на условията или методиките по настоящия регламент, ги оповестяват в интернет след одобрение от Агенцията или компетентните регулаторни органи или – ако не се изисква такова одобрение – след тяхното установяване, освен ако тази информация се счита за поверителна в съответствие с член 13.“
 Член 2
 Изменения на Регламент (ЕС) 2016/1719
 Член 4 от Регламент (ЕС) 2016/1719 се заменя със следното:
 „Член 4
 Приемане на условията или методиките
 1.ОПС разработват условията или методиките, които се изискват по силата на настоящия регламент, и ги представят за одобрение на Агенцията или компетентните регулаторни органи в съответните срокове, посочени в настоящия регламент. При извънредни обстоятелства, в частност когато даден срок не може да бъде спазен поради обстоятелства, които са външни за областта на ОПС, сроковете за условията или методиките може да бъдат удължени от Агенцията – при процедурите по параграф 6, и съвместно от всички компетентни регулаторни органи – при процедурите по параграф 7. Участващите ОПС тясно си сътрудничат, когато е необходимо предложение за условия или методики по настоящия регламент да бъде разработено и съгласувано от повече от един ОПС. ОПС, подпомагани от ЕМОПС за електроенергия, информират редовно компетентните регулаторни органи и Агенцията за напредъка по разработването на тези условия или методики.
 2.Когато ОПС, вземащи решения по предложения за условията или методиките по параграф 6, не могат да постигнат съгласие, те приемат решението чрез гласуване с квалифицирано мнозинство. За постигане на квалифицирано мнозинство за предложенията по параграф 6 се изисква


text:
следното мнозинство:
 а)ОПС, представляващи най-малко 55 % от държавите членки; и
 б)ОПС, представляващи държави членки, съставляващи най-малко 65 % от населението на Съюза.
 Блокиращото малцинство за решенията по предложения за условията или методиките по параграф 6 трябва да включва ОПС, представляващи най-малко четири държави членки, а ако липсва такова, квалифицираното мнозинство се счита за постигнато.
 За решенията на ОПС по предложения за условията или методиките по параграф 6 всяка държава членка има един глас. Ако на територията на държава членка има повече от един ОПС, държавата членка разпределя правата на глас между тези ОПС.
 3.Когато ОПС, вземащи решения по предложения за условията или методиките по параграф 7, не могат да постигнат съгласие и когато засегнатите региони са съставени от над пет държави членки, те приемат решението чрез гласуване с квалифицирано мнозинство. За постигане на квалифицирано мнозинство за предложенията по параграф 7 се изисква следното мнозинство:
 а)ОПС, представляващи най-малко 72 % от засегнатите държави членки; и
 б)ОПС, представляващи държави членки, съставляващи най-малко 65 % от населението на засегнатия регион.
 Блокиращото малцинство за решенията по предложенията за условията и методиките по параграф 7 включва най-малко минималния брой ОПС, представляващи над 35 % от населението на участващите държави членки, плюс ОПС, представляващи най-малко една допълнителна засегната държава членка, а ако липсва такова, квалифицираното мнозинство се счита за постигнато.
 ОПС, вземащи решения по предложения за условията или методиките по параграф 7 във връзка с региони, съставени от пет държави членки или по-малко, приемат тези решения с консенсус.
 За решенията на ОПС по предложения за условията или методиките по параграф 7, всяка държава членка има един глас. Ако на територията на държава членка има повече от един ОПС, държавата членка разпределя правата на глас между тези ОПС.
 4.Ако ОПС не представят на компетентните регулаторни органи или на Агенцията първоначално или изменено предложение за условията или методиките по параграфи 6 и 7 или 11 в сроковете, определени в настоящия регламент, те представят на компетентните регулаторни органи и Агенцията съответните проектопредложения за условията или методиките и обясняват защо не е било постигнато съгласие. Агенцията или всички компетентни регулаторни органи съвместно предприемат необходимите действия за приемането на изискваните условия или методики съответно по параграфи 6 или 7, например като изискват изменения или преразглеждане и завършване на проектите по настоящия параграф, в т.ч. когато проекти не са били представени, и ги одобряват.
 5.Всеки регулаторен орган или, според случая, Агенцията отговаря за одобряването на условията или методиките по параграфи 6 и 7. Преди да одобрят условията и методиките, Агенцията или компетентните регулаторни органи при необходимост преразглеждат предложенията, след като се консултират със съответните ОПС, така че тези предложения да бъдат съобразени с предназначението на настоящия регламент и да допринасят за интегрирането на пазарите, недопускането на дискриминация, ефективната конкуренция и правилното функциониране на пазара.
 6.На одобрение от Агенцията подлежат предложенията за следните условия или методики и техните изменения:
 а)методиката за осигуряване на данни за генериращите мощности и товарите по член 17;
 б)методиката на модела на обща електроенергийна мрежа по член 18;
 в)изискванията относно единната платформа за разпределяне по член 49;
 г)хармонизираните


text:
правила за разпределяне по член 51;
 д)методиката за разпределяне на приходите от избягването на претоварване по член 57;
 е)методиката за поделяне на разходите за създаването, развиването и експлоатацията на единната платформа за разпределяне по член 59;
 ж)методиката за поделяне на разходите, направени за осигуряване на гарантираността и заплащането за дългосрочните права за пренос по член 61.
 7.На одобрение от всички регулаторни органи в засегнатия регион подлежат предложенията за следните условия или методики и техните изменения:
 а)методиката за изчисляване на преносната способност по член 10;
 б)методиката за разделяне на междузоновата преносна способност по член 16;
 в)регионалното оформление на дългосрочните права за пренос по член 31;
 г)установяването на резервните процедури по член 42;
 д)регионалните изисквания на хармонизираните правила за разпределяне по член 52, включително регионалните правила за компенсация по член 55.
 8.Предложението за условия или методики трябва да включва предложен срок за тяхното прилагане, както и описание на очакваното им въздействие върху целите на настоящия регламент. Предложенията за условия или методики, подлежащи на одобрение от няколко регулаторни органа или от всички тях съгласно параграф 7, се представят на Агенцията в срок от една седмица от представянето им на регулаторните органи. В срок от три месеца Агенцията издава становище относно предложенията за условия или методики, ако компетентните регулаторни органи поискат това.
 9.Когато за одобряването на условията или методиките по параграф 7 или изменението по параграф 11 се изисква решение от повече от един регулаторен орган, компетентните регулаторни органи осъществяват консултации, сътрудничат си тясно и се координират помежду си с цел постигане на съгласие. В съответните случаи компетентните регулаторни органи вземат под внимание становището на Агенцията. Регулаторните органи или Агенцията, когато това е от нейната компетентност, вземат решения относно представените условия или методики по параграфи 6 и 7 в срок от шест месеца от получаването на условията и методиките от Агенцията или регулаторния орган или, когато е приложимо, от последния засегнат регулаторен орган. Срокът започва да тече от деня, следващ представянето на предложението пред Агенцията съгласно параграф 6 или пред последния засегнат регулаторен орган съгласно параграф 7.
 10.Когато регулаторните органи не са успели да постигнат съгласие в срока по параграф 9 или когато подадат съвместно искане, или когато Агенцията подаде искане съгласно член 5, параграф 3, третата алинея от Регламент (ЕС) 2019/942 , Агенцията взема решение по представените предложения за условия или методики в срок от шест месеца в съответствие с член 5, параграф 3 и член 6, параграф 10, втора алинея от Регламент (ЕС) 2019/942.
 11.В случай че Агенцията или всички регулаторни органи съвместно поискат изменение, за да одобрят условията или методиките, представени съгласно параграфи 6 и 7, съответните ОПС представят за одобрение предложение за изменени условия или методики в срок от два месеца от искането от Агенцията или регулаторните органи. Агенцията или компетентните регулаторни органи вземат решение по изменените условия или методики в срок от два месеца от представянето им. Когато компетентните регулаторни органи не са успели да постигнат съгласие по условията или методиките по параграф 7 в срока от два месеца или когато подадат съвместно искане, или когато Агенцията подаде искане


text:
съгласно член 5, параграф 3, трета алинея от Регламент (ЕС) 2019/942, Агенцията взема решение по изменените условия или методики в срок от шест месеца в съответствие с член 5, параграф 3 и член 6, параграф 10, втора алинея от Регламент (ЕС) 2019/942. Ако съответните ОПС не представят предложение за изменени условия или методики, прилага се редът по параграф 4.
 12.Агенцията или регулаторните органи съвместно, когато отговарят за приемането на условията или методиките по силата на параграфи 6 и 7, може съответно да поискат предложения за изменение на тези условия или методики и да определят срок за представяне на тези предложения. ОПС, отговарящи за разработването на предложения за условия или методики, може да предлагат изменения на регулаторните органи и Агенцията.
 Предложенията за изменение на условията или методиките се представят за консултации по процедурата по член 6 и се одобряват по процедурата по настоящия член.
 13.ОПС, отговарящи за установяването на условията или методиките по настоящия регламент, ги оповестяват в интернет след одобрение от Агенцията или компетентните регулаторни органи или – ако не се изисква такова одобрение – след тяхното установяване, освен ако тази информация се счита за поверителна в съответствие с член 7.“
 Член 3
 Изменения на Регламент (ЕС) 2017/2195
 Членове 4 – 7 от Регламент (ЕО) No 2017/2195 се заменят със следното:
 „Член 4
 Условия или методики на ОПС
 1.ОПС изготвят условията или методиките, които се изискват по силата на настоящия регламент, и ги представят за одобрение на Агенцията по силата на член 5, параграф 2 или на компетентните регулаторни органи по силата на член 5, параграф 3 в съответните срокове, посочени в настоящия регламент. При извънредни обстоятелства, в частност когато даден срок не може да бъде спазен поради обстоятелства, които са външни за областта на ОПС, сроковете за условията или методиките може да бъдат удължени от Агенцията – при процедурите по член 5, параграф 2, съвместно от всички съответни регулаторни органи – при процедурите по член 5, параграф 3, или от съответния регулаторен орган – при процедурите по член 5, параграф 4.
 2.Участващите ОПС тясно си сътрудничат, когато е необходимо предложение за условия или методики по настоящия регламент да бъде изготвено и съгласувано от повече от един ОПС. ОПС, подпомагани от ЕМОПС за електроенергия, информират редовно съответните регулаторни органи и Агенцията за напредъка по изготвянето на въпросните условия или методики.
 3.Когато ОПС, вземащи решения по предложения за условията или методиките по член 5, параграф 2, не могат да постигнат съгласие, те приемат решението чрез гласуване с квалифицирано мнозинство. За постигане на квалифицирано мнозинство за предложенията по член 5, параграф 2 се изисква следното мнозинство:
 а)ОПС, представляващи най-малко 55 % от държавите членки; и
 б)ОПС, представляващи държави членки, съставляващи най-малко 65 % от населението на Съюза.
 Блокиращото малцинство за решенията по предложения за условията или методиките по член 5, параграф 2 трябва да включва ОПС, представляващи най-малко четири държави членки, а ако липсва такова, квалифицираното мнозинство се счита за постигнато.
 4.Когато ОПС, вземащи решения по предложения за условията или методиките по член 5, параграф 3, не могат да постигнат съгласие и